EkBass/fiwiki-20250220-pages-articles huggingface dataset:
Martín de Elizalde

Martín de Elizalde (s. 23. lokakuuta 1940 Buenos Aires) on argentiinalainen roomalaiskatolinen piispa. Hän liittyi benediktiineihin 11. helmikuuta 1961 ja sai pappisvihkimyksensä 9. tammikuuta 1971. Hänet nimitettiin Nueve de Julion hiippakunnan johtoon 6. heinäkuuta 1999, ja piispaksi vihkiminen seurasi 14. syyskuuta. Pääkonsekraattorina toimi Carlos Walter Galán Barry, jota avustivat Emilio Ogñénovich ja Estanislao Esteban Karlic. De Elizalde asetettiin virkaansa 15. syyskuuta.Catholic-Hierarchy.org: Bishop Martín de Elizalde, O.S.B. == Lähteet == Luokka:Argentiinalaiset papit Luokka:Katoliset piispat Luokka:Benediktiinit Luokka:Vuonna 1940 syntyneet Luokka:Elävät henkilöt
Naapurit (sarjakuva)

Naapurit on vuodesta 2003 alkaen verkossa ilmestynyt sarjakuva. Sarjan tekijä Esa Holopainen. Sanomalehti Kaleva on julkaissut Naapureita verkkosivuillaan vuodesta 2007 lähtien kuudesti viikossa. Sarja ilmestyy myös paikallislehti Tervareitin paperiversiossa kahdesti viikossa. Naapurien kotisivuilla strippejä on ilmestynyt jo yli 3 000\. == Lähteet == * Sarjakuvan kotisivu . *Sanomalehti Kaleva Luokka:Suomalaiset sarjakuvat Luokka:Strippisarjakuva Luokka:Verkkosarjakuvat
Agustín Adolfo Herrera

Agustín Adolfo Herrera (28. elokuuta 1912 Tucumán – 18. heinäkuuta 2000) oli argentiinalainen roomalaiskatolinen piispa. Hänet vihittiin papiksi 27. maaliskuuta 1937 ja nimitettiin Nueve de Julion hiippakunnan johtoon 13. maaliskuuta 1957. Piispaksi vihkiminen seurasi 11. toukokuuta. Pääkonsekraattorina toimi Carlos Francisco Hanlon, jota avustivat Juan Carlos Aramburu ja Adolfo Servando Tortolo.Catholic-Hierarchy.org: Bishop Agustín Adolfo Herrera Herrera sai 24. heinäkuuta 1961 nimityksen Jujuyn koadjuuttoripiispaksi ja Tanaiksen titulaaripiispaksi. Hänet nimitettiin 8. syyskuuta 1965 San Franciscon piispaksi, jonka virkaan hänet asetettiin 9. lokakuuta. Hän osallistui Vatikaanin toiseen kirkolliskokoukseen ja jäi eläkkeelle 2. joulukuuta 1988. == Lähteet == Luokka:Argentiinalaiset papit Luokka:Katoliset piispat Luokka:Vuonna 1912 syntyneet Luokka:Vuonna 2000 kuolleet
Valko-Venäjän kasvatustieteellinen valtionyliopisto

Maksim Tankin mukaan nimetty Valko-Venäjän kasvatustieteellinen valtionyliopisto (, ) on opettajankoulutukseen erikoistunut korkeakoulu Valko- Venäjän pääkaupungissa Minskissä. Yliopistossa on 13 tiedekuntaa ja muutamia erillislaitoksia. Opiskelijoita on noin 20 000. Korkeakoulun juuret ovat vuonna 1914 perustetussa Minskin opettajankoulutuslaitoksessa. Vuodesta 1931 se oli itsenäinen valtiollinen opettajankoulutusinstituutti. Valko-Venäjän itsenäistyttyä se sai 1993 vuonna yliopiston statuksen, ja vuonna 1995 aiemmin Maksim Gorkille nimetty korkeakoulu nimettiin valkovenäläisen runoilijan Maksim Tankin mukaan. Kasvatustieteellisen yliopiston päärakennus sijaitsee nyt Minskin ydinkeskustassa Itsenäisyyden aukiolla. Vuonna 1990 valmistuneen rakennuksen suunnittelivat arkkitehdit G. Zaborski (1909–1999), V. Nikitin, I. Martšenko ja insinööri G. Basinkevitš. Monet muut yliopiston rakennukset sijaitsevat toisaalla Minskissä. Kuva:Independence Square in Minsk030809.JPG|Yliopiston päärakennus (G. Zaborski, et al, 1990). Minskin keskustassa Itsenäisyyden aukion laidalla maan parlamentin (oikealla) ja Valko-Venäjän valtionyliopiston välissä. ==Lähteet== ==Aiheesta muualla== * Ranking web of Universities: Belarusian State Pedagogical University M Tank (webometrics.info) Luokka:Minskin yliopistot ja korkeakoulut
Eugenio Santiago Peyrou

Eugenio Santiago Peyrou (29. lokakuuta 1913 Buenos Aires – 2. maaliskuuta 2005 Ushuaia) oli argentiinalainen roomalaiskatolinen piispa. Hänet vihittiin salesiaanien papiksi 17. joulukuuta 1939 ja nimitettiin Comodoro Rivadavian hiippakunnan johtoon 24. kesäkuuta 1964. Piispaksi vihkiminen seurasi 16. elokuuta. Pääkonsekraattorina toimi Carlos Mariano Pérez Eslava, jota avustivat Miguel Raspanti ja Victorio Manuel Bonamín.Catholic-Hierarchy.org: Bishop Eugenio Santiago Peyrou, S.D.B. Peyrou osallistui Vatikaanin toiseen kirkolliskokoukseen. Hän erosi tehtävistään piispana 19. helmikuuta 1974. == Lähteet == Luokka:Argentiinalaiset papit Luokka:Katoliset piispat Luokka:Vuonna 1913 syntyneet Luokka:Vuonna 2005 kuolleet
Joaquín Gimeno Lahoz

Joaquín Gimeno Lahoz (s. 6. lokakuuta 1948 La Mata de Olmos) on Argentiinassa toimiva espanjalainen roomalaiskatolinen piispa. Hänet vihki papiksi Teruelin (-Albarracínin) hiippakuntaan Victorio Oliver Domingo 29. kesäkuuta 1973. Hänet nimitettiin Comodoro Rivadavian hiippakunnan johtoon 15. heinäkuuta 2010, ja piispaksi vihkiminen seurasi 15. lokakuuta. Pääkonsekraattorina toimi Domingo, jota avustivat Virginio Domingo Bressanelli ja Antonio Angel Algora Hernando.Catholic-Hierarchy.org: Bishop Joaquín Gimeno Lahoz == Lähteet == Luokka:Espanjalaiset papit Luokka:Katoliset piispat Luokka:Vuonna 1948 syntyneet Luokka:Elävät henkilöt
Fuleco

Fuleco on vuoden 2014 jalkapallon MM-kilpailujen virallinen maskotti. Fuleco esittää brasilianpallovyötiäistä. FIFAn mukaan Fuleco on syntynyt 1. tammikuuta 2010. Brasilialaiset saivat äänestää MM-kilpailujen virallisen maskotin nimestä. Fuleco saavutti 48 % annetuista äänistä voittaen Zuzecon ja Amijubin. Fulecon nimi tulee sanojen futebol ja ecologia yhdistelmästä. Fuleco edustaa brasilialaisuutta, luontoa, ystävällisyyttä ja intohimoa jalkapalloa kohtaan. ==Lähteet== Luokka:Maskotit Luokka:Jalkapallon maailmanmestaruuskilpailut 2014 Luokka:Kuvitteelliset eläimet
Kaarakaksikko

Kaarakaksikko (Wheeler Dealers) on brittiläinen tositelevisiosarja, joka keskittyy autojen kunnostamiseen ja myymiseen. Ohjelman jaksoissa ostetaan halvalla kunnostusta kaipaava auto, joka yleensä on oman lajinsa klassikkoauto. Sen jälkeen auto kunnostetaan ja korjataan ammattitaitoisesti itse, jonka jälkeen ohjelman lopuksi auto pyritään myymään voitolla eteenpäin. Sarjassa autoja ostaa Mike Brewer ja autot kunnostaa mekaanikko. Sarjaa on näytetty Suomessa televisiossa ainakin Nelosella, Jimillä (nimellä Kaarakaksikko), Discovery Channelilla ja Kutosella. Alkuperäinen mekaanikko Edd China jätti sarjan tuotantokauden 13 jälkeen. Tuotantokausilla 14-16 mekaanikkona toimi Ant Anstead ja kaudesta 17 eteenpäin Marc Priestley. Sarja on poikinut myös spin-off-televisiosarjan nimeltään Wheeler Dealers Trading Up, jossa Mike Brewer yksinään kiertää maailman eri maissa ostamassa ja kunnostamassa eteenpäin myytäviä autoa. Tässä sarjassa Mike tekee itse autojen kunnostukset (mikäli kunnostusta tarvitaan), mutta kunnostukset ovat alkuperäissarjaan verrattuna kevyempiä ja lähinnä kosmeettisia. Luokka:2000-vuosikymmenen brittiläiset tositelevisiosarjat Luokka:2010-luvun brittiläiset tositelevisiosarjat Luokka:2020-luvun brittiläiset tositelevisiosarjat Luokka:Discovery Channelin televisio-ohjelmat
Max Frelander

Max Georg Frelander (23. huhtikuuta 1881 Helsinki – 29. tammikuuta 1949) oli suomalainen jugend-tyylisiä rakennuksia suunnitellut arkkitehti. Frelander pääsi ylioppilaaksi 1899 ja valmistui arkkitehdiksi Helsingin Polyteknillisestä opistosta 1903. Frelander työskenteli aluksi sisustusarkkitehtina Lars Sonckin ja Armas Lindgrenin arkkitehtioimistoissa avustaen muun muassa Sonckia Pörssitalon koristesuunnittelussa. Vuodesta 1912 alkaen hänellä oli joitain vuosia oma toimisto Helsingin Pörssitalossa. Frelander toimi opettajana Helsingin Puuseppäkoulussa 1907–1915 ja Taideteollisuuskeskuskoulun huonekaluosaston johtajana 1909–1928. == Tuotantoa == * 1905 Turun Mikaelin kirkon sisustus * 1908 Helsingin työväentalo (yhdessä Karl Lindahlin kanssa) * 1908 Villa Tuglas, Jokiniementie 18a, Oulunkylä * 1910 Vuorimiehenkatu 4 – Muukalaiskatu 3 (”silitysrautatalo”), Helsinki * 1912 Rehbinderintie 4 – Armfeltintie 11, Helsinki (yhdessä Vilho Penttilän kanssa) * 1912 Eino Leinon katu 6 - Ruusulankatu 20 Töölö * 1913 Wecksellintie 6, Helsinki * 1914 Merikatu 33, Helsinki * 1915 Billnäsin ruukin piirustuskonttori * 1924 Topeliuksenkatu 15 Töölö == Palkinnot == * 1913 I palkinto Hangon kylpylaitoskilpailussa == Lähteet == * Frelanderin henkilötiedot * Villa Tuglas * Korttelit.fi : Max Frelanderin suunnittelemia rakennuksia Helsingissä * Billnäsin ruukin piirustuskonttori === Viitteet === Luokka:Suomalaiset arkkitehdit Luokka:Vuonna 1881 syntyneet Luokka:Vuonna 1949 kuolleet
Virginio Domingo Bressanelli

Virginio Domingo Bressanelli (s. 1. toukokuuta 1942 Berabevú) on argentiinalainen roomalaiskatolinen piispa. Hän liittyi dehoniaaneihn 29. syyskuuta 1964 ja sai pappisvihkimyksensä 17. joulukuuta 1966. Hänet nimitettiin Comodoro Rivadavian hiippakunnan johtoon 19. helmikuuta 2005, ja piispaksi vihkiminen seurasi 13. toukokuuta. Pääkonsekraattorina toimi Pedro Luis Ronchino, jota avustivat Marcelino Palentini ja Miguel Esteban Hesayne.Catholic-Hierarchy.org: Bishop Virginio Domingo Bressanelli, S.C.I. Bressanelli sai 10. helmikuuta 2010 nimityksen Neuquénin koadjuuttoripiispaksi, ja 8. marraskuuta 2011 hänestä tuli sen piispa. == Lähteet == Luokka:Argentiinalaiset papit Luokka:Katoliset piispat Luokka:Vuonna 1942 syntyneet Luokka:Elävät henkilöt
Valko-Venäjän lääketieteellinen valtionyliopisto

Valko-Venäjän lääketieteellinen valtionyliopisto (, ) on lääkärien, hammaslääkärien ja muiden lääketieteen ammattilaisten koulutukseen keskittynyt yliopisto Valko-Venäjän pääkaupungissa Minskissä. Valko-Venäjän lääketieteellinen valtionyliopisto on tunnetuin maan kaikkiaan neljästä lääketieteellisestä yliopistosta. Minskissä koulutetaan myös ulkomaalaisia opiskelijoita yleislääketieteen, hammaslääketieteen, ennalta ehkäisevän lääketieteen tai farmasian osaajiksi. Yliopistossa opiskelee noin 6 500 opiskelijaa. ==Lähteet== ==Aiheesta muualla== * Ranking web of Universities: Belarusian State Medical University (webometrics.info) Luokka:Minskin yliopistot ja korkeakoulut Luokka:Lääketieteelliset yliopistot ja korkeakoulut
Suippopyrstökottarainen

Suippopyrstökottarainen (Lamprotornis acuticaudus) on kottaraisten heimoon kuuluva afrikkalainen varpuslintu. ==Levinneisyys== Suippopyrstökottaraista tavataan hyvin laajalla alueella Angolassa, Botswanassa, Kongon demokraattisessa tasavallassa, Namibiassa, Tansania ja Sambiassa. Lajin kannan kokoa ei tiedetä, mutta sen on kuvattu olevan yleisin losikottaraislaji joillain alueilla. Se on luokiteltu elinvoimaiseksi. ==Lähteet== Luokka:Kottaraiset
Christophe Jallet

Christophe Jallet (s. 31. lokakuuta 1983) on ranskalainen jalkapalloilija, joka edustaa Ranskan pääsarjassa pelaavaa Amiensia. Hän on aiemmin edustanut Ligue 1:ssä Lorientia, Paris Saint-Germainia, Lyonia ja Nicea. Hän on pelannut Ranskan maajoukkueessa 16 maaottelua ja tehnyt niissä yhden maalin, syyskuussa 2012 MM-karsintaottelussa Valko-Venäjää vastaan. Hän kuului Ranskan miehistöön EM-kilpailuissa 2016 mutta jäi vaihtopelaajaksi. == Lähteet == == Aiheesta muualla == * Luokka:Ranskalaiset jalkapalloilijat Luokka:Vuonna 1983 syntyneet Luokka:Elävät henkilöt
Selektiivisyys

Selektiivisyys tarkoittaa kemiassa useamman mahdollisen tuotteen muodostuessa tietyn tuotteen muodostumisen suosimista. Selektiivisyyttä voidaan kuvata kilpailevien reaktioiden nopeusvakioiden suhteena, jolloin se ilmoitetaan prosentteina, tai nopeusvakioiden suhteen kymmenkantaisena logaritmina. Selektiivisyys voidaan jakaa kemo- alue- ja stereoselektiivisyyteen. ==Lajit== ===Kemoselektiivisyys=== Kemoselektiivisyys kuvaa reagenssin kykyä reagoida vain tietyn funktionaalisen ryhmän kanssa, vaikka reagoivassa molekyylissä olisi useampi mahdollinen reagoiva funktionaalinen ryhmä. Esimerkiksi natriumborohydridi on kemoselektiivisempi pelkistin kuin litiumalumiinihydridi, koska se pelkistää vain aldehydit- tai ketoryhmät, kun litiumalumiinihydridi pelkistää näiden lisäksi myös esterit amidit ja karboksyylihapot. Suuren kemoselektiivisyyden omaavia reagensseja kutsutaan toisinaan kemospesifisiksi, mutta tämä ei ole IUPAC:n suosittelema termi. ===Alueselektiivisyys=== Alue- eli regioselektiivinen reaktio tapahtuu vain tietyssä kohdassa molekyyliä, vaikka molekyylissä olisi useampi samanarvoinen kohta. Näissä kohdissa on tyypillisesti jokaisessa samanlainen funktionaalinen ryhmä. Alueselektiivisyys voi olla täydellistä tai osittaista. Alueselektiivisiä reaktioita voivat olla muun muassa additioreaktiot, jotka noudattavat Markovnikovin sääntöä, ja eliminaatioreaktiot, jotka noudattavat Zaitsevin sääntöä. ===Stereoselektiivisyys=== Stereoselektiivisissä reaktioissa muodostuu lähinnä toista mahdollisista stereoisomeeristä. Reagoivalla molekyylillä on usea reitti, joista se "valitsee" suotuisimman. Stereospesifisiä ovat E1-reaktiot, joissa muodostuu lähinnä vakaampia alkeeneja, mutta reaktiot ovat myös alueselektiivisiä. Toinen esimerkki on muurahaishappo-additio norborneeniin; reaktio on täysin stereospesifinen reaktio tuottaen vain endo-stereoisomeerejä: Vastakohtana taas täydellisesti stereospesifisissä reaktioissa lähtöaineet määräävät lopputuotteen stereokemian. Lähtöaineiden stereokemian vuoksi niillä on vain yksi reaktioreitti, eikä niillä ole "valinnanvapautta", ja saadaan vain yhdenlaisia stereoisomeerejä. Toisinaan sanaa stereospesifisyys käytetään virheellisesti korkean stereoselektiivisyyden omaavista reaktioista. Stereoselektiivisyys voi olla täydellistä tai osittaista. Kvantitatiivisesti stereoselektiivisyyttä kuvataan enantioylimäärällä muodostuvien tuotteiden ollessa enantiomeerejä tai diastereoylimäärällä tuotteiden ollessa diastereomeerejä. ==Lähteet== Luokka:Orgaaninen kemia Luokka:Kemialliset reaktiot
Gasyklidiini

Gasyklidiini tai GK-11 on psykoaktiivinen lääkeaine, joka on dissosiatiivi ja toimii ei-kilpailevan NMDA-reseptoreiden antagonistina. Gasyklidiini on läheistä sukua fensyklidiinille, ja tarkemmin sanottuna se on tenosyklidiinin muunnos. == Lähteet == Luokka:Aryylisykloheksylamiinit Luokka:NMDA-reseptorin antagonistit
Lázaro Pérez Jiménez

Lázaro Pérez Jiménez (9. syyskuuta 1943 Tizimín – 25. lokakuuta 2009) oli meksikolainen roomalaiskatolinen piispa. Hänet vihittiin papiksi Yucatánin arkkihiippakuntaan 21. syyskuuta 1968 ja nimitettiin Autlánin hiippakunnan johtoon 15. toukokuuta 1991. Piispaksi vihkiminen seurasi 29. kesäkuuta. Pääkonsekraattorina toimi Girolamo Prigione, jota avustivat Manuel Castro Ruiz ja José Francisco Robles Ortega.Catholic-Hierarchy.org: Bishop Lázaro Pérez Jiménez Pérez Jiménez sai 26. heinäkuuta 2003 nimityksen Celayan piispaksi, jona hän toimi, kunnes kuoli 66-vuotiaana virassa. == Lähteet == Luokka:Meksikolaiset papit Luokka:Katoliset piispat Luokka:Vuonna 1943 syntyneet Luokka:Vuonna 2009 kuolleet
José Trinidad González Rodríguez

José Trinidad González Rodríguez (12. syyskuuta 1943 – 1. huhtikuuta 2024) oli meksikolainen roomalaiskatolinen piispa. Hänet vihittiin papiksi 2. huhtikuuta 1972 ja nimitettiin Guadalajaran arkkihiippakunnan vihkipiispaksi sekä Menefessin titulaaripiispaksi 21. helmikuuta 1997. Piispaksi vihkiminen seurasi 19. maaliskuuta. Pääkonsekraattorina toimi Juan Sandoval Íñiguez, jota avustivat Girolamo Prigione ja Adolfo Hernández Hurtado.Catholic- Hierarchy.org: Bishop José Trinidad González Rodríguez == Lähteet == Luokka:Meksikolaiset papit Luokka:Katoliset piispat Luokka:Vuonna 1943 syntyneet Luokka:Vuonna 2024 kuolleet
Kambodžanräätäli

Kambodžanräätäli (Orthotomus chaktomuk) () on räätälien sukuun kuuluva varpuslintu. Laji löydettiin lintuinfluenssaan liittyvien tutkimusten yhteydessä Kambodžan pääkaupungista Phnom Penhista vuonna 2009. Tieto Orthotomus chaktomukin löytymisestä julkistettiin kesäkuussa 2013. Kambodžanräätäli elää pienellä alueella Mekong-joen tulvatasangon pensasaroilla Phnom Penhin ympäristössä. Linnun löytäjät ovat ehdottaneet Kansainväliselle luonnonsuojeluliitolle, että Kambodžanräätäli luokiteltaisiin uhanalaisuusluokitukseen silmälläpidettävänä lajina. == Lähteet == Luokka:Räätälit
Michael Joseph Bransfield

Michael Joseph Bransfield (s. 8. syyskuuta 1943 Philadelphia, Pennsylvania) on yhdysvaltalainen roomalaiskatolinen piispa. Hänet vihki papiksi Philadelphian arkkihiippakuntaan John Joseph Krol 15. toukokuuta 1971. Hänet nimitettiin Wheeling-Charlestonin hiippakunnan johtoon Länsi-Virginiaan 9. joulukuuta 2004, ja piispaksi vihkiminen seurasi 22. helmikuuta 2005. Pääkonsekraattorina toimi William Henry Keeler, jota avustivat Theodore Edgar McCarrick ja Bernard William Schmitt.Catholic-Hierarchy.org: Bishop Michael Joseph Bransfield Vuonna 2012 Bransfieldiä syytettiin 1970-luvulla tapahtuneeksi väitetystä pojan seksuaalisesta hyväksikäytöstä, mutta uhri itse kiisti asian.Philly Inquirer Rebroadcasts Wholly Discredited Claim of Abuse Against Bishop == Lähteet == Luokka:Yhdysvaltalaiset katoliset piispat Luokka:Vuonna 1943 syntyneet Luokka:Elävät henkilöt
Francesco Biasin

Francesco Biasin (s. 6. syyskuuta 1943 Arzercavalli) on Brasiliassa toimiva italialainen roomalaiskatolinen piispa. Hänet vihittiin papiksi Padovan hiippakuntaan 20. huhtikuuta 1968 ja nimitettiin Pesqueiran hiippakunnan johtoon 23. heinäkuuta 2003. Piispaksi vihkiminen seurasi 12. lokakuuta. Pääkonsekraattorina toimi Bernardino Marchió, jota avustivat Antonio Mattiazzo ja Vital João Geraldo Wilderink.Catholic-Hierarchy.org: Bishop Francesco Biasin Biasin sai 8. kesäkuuta 2011 nimityksen Barra do Piraí-Volta Redondan piispaksi, jonka virkaan hänet asetettiin 28. elokuuta. == Lähteet == Luokka:Italialaiset piispat Luokka:Katoliset piispat Luokka:Vuonna 1943 syntyneet Luokka:Elävät henkilöt
Luis Alberto

Luis Alberto Romero Alconchel eli Luis Alberto (s. 28. syyskuuta 1992 San José del Valle, Espanja) on espanjalainen jalkapalloilija, joka pelaa Italian Serie A:n Laziossa. Kotimaansa lisäksi hän on pelannut myös englantilaisseura Liverpoolissa. Hän pelaa yleisimmin hyökkäävänä keskikenttäpelaajana. Luis Alberto pelasi Espanjan pääsarjassa Sevillan, Málagan ja Deportivo de La Coruñan joukkueissa yhteensä 51 ottelua vuosina 2011–2016 ja teki niissä kahdeksan maalia. Englannin Valioliigassa hän tuli Liverpoolin joukkueessa vaihtopelaajana kentälle yhdeksässä ottelussa kaudella 2013–2014. Hän siirtyi elokuussa 2016 italialaisseura Lazioon, jossa hän on 7,5 kauden aikana pelannut Serie A:ssa 225 ottelua ja tehnyt 45 maalia. Mestarien liigassa hän on pelannut 12 ottelua. Eurooppa-liigassa hän on pelannut 30 ottelua ja tehnyt kolme maalia. Konferenssiliigassa hän on pelannut kolme ottelua. Hän pelasi viisi ottelua ja teki yhden maalin Lazion voittaessa Italian cupin 2019. Hän on voittanut myös Italian supercupin 2017 ja 2019. Luis Alberto on pelannut Espanjan A-maajoukkueessa ainoan maaottelunsa marraskuussa 2017 Costa Ricaa vastaan. Hän on pelannut myös muutamia nuorisomaaotteluita. == Lähteet == Luokka:Espanjalaiset jalkapalloilijat Luokka:Vuonna 1992 syntyneet Luokka:Elävät henkilöt
João Nílton dos Santos Souza

João Nílton dos Santos Souza (s. 2. syyskuuta 1943 Amargosa) on brasilialainen roomalaiskatolinen piispa. Hänet vihittiin papiksi Amargosan hiippakuntaan 20. joulukuuta 1969 ja nimitettiin Bom Jesus da Lapan koadjuuttoripiispaksi 4. elokuuta 1986. Piispaksi konsekroinnin suoritti 9. marraskuuta Alair Vilar Fernandes de Melo, jota avustivat Floréncio Cicinho Vieira ja José Nicomedes Grossi.Catholic-Hierarchy.org: Bishop João Nílton dos Santos Souza Dos Santos Souza sai 31. elokuuta 1988 nimityksen Amargosan piispaksi, jonka virkaan hänet asetettiin 30. lokakuuta. == Lähteet == Luokka:Brasilialaiset papit Luokka:Katoliset piispat Luokka:Vuonna 1943 syntyneet Luokka:Elävät henkilöt
Marcelino Palentini

Marcelino Palentini (17. syyskuuta 1943 Caldogno – 18. syyskuuta 2011) oli Argentiinassa toiminut italialainen roomalaiskatolinen piispa. Hänet vihittiin dehoniaanien papiksi 27. kesäkuuta 1970 ja nimitettiin Jujuyn hiippakunnan johtoon 11. heinäkuuta 1995. Piispaksi vihkiminen seurasi 7. lokakuuta. Pääkonsekraattorina toimi Juan José Iriarte, jota avustivat Carmelo Juan Giaquinta ja Pedro María Olmedo Rivero.Catholic-Hierarchy.org: Bishop Marcelino Palentini, S.C.I. Palentini kuoli 68-vuotiaana virassa. == Lähteet == Luokka:Italialaiset piispat Luokka:Katoliset piispat Luokka:Vuonna 1943 syntyneet Luokka:Vuonna 2011 kuolleet
Shah-Do Shamshiran moskeija

Shah-Do Shamshiran moskeija (”Kahden miekan kuninkaan moskeija”) on keltainen kaksikerroksinen moskeija Kabulin keskustassa lähellä Kabul-jokea. Se rakennettiin 1920-luvulla Amanullah Khanin valtakaudella (1919–1929). Sen rakenne on moskeijaksi epätavallinen. Siinä on useita kerroksia ja se on koristeltu italialaisella stuccolla. == Lähteet == Luokka:Afganistanin moskeijat Luokka:Kabulin rakennukset ja rakennelmat
Keniankottarainen

Keniankottarainen (Lamprotornis hildebrandti) on kottaraisten heimoon kuuluva afrikkalainen varpuslintu. ==Levinneisyys== Keniankottaraista tavataan Keniassa ja Tansaniassa. Lajin on kuvattu olevan harvinainen. Sen levinneisyysalue on kuitenkin laaja ja kannankehitys stabiili, joten se on luokiteltu elinvoimaiseksi. ==Lähteet== Luokka:Kottaraiset
Vadikottarainen

Vadikottarainen (Lamprotornis shelleyi) on kottaraisten heimoon kuuluva afrikkalainen varpuslintu. ==Levinneisyys== Vadikottaraista tavataan laajalla alueella Afrikan itäosissa. Lajin on kuvattu olevan yleinen, ja se on luokiteltu elinvoimaiseksi. ==Lähteet== Luokka:Kottaraiset
Sahelinkottarainen

Sahelinkottarainen (Lamprotornis pulcher) on kottaraisten heimoon kuuluva afrikkalainen varpuslintu. ==Levinneisyys== Sahelinkottaraista tavataan hyvin laajalla alueella Länsi-Afrikasta Saharan eteläpuolitse Sudaniin ja Etiopian pohjoisosiin asti. Lajin on raportoitu olevan harvinainen tai paikallisesti yleinen. Se on luoktieltu elinvoimaiseksi. ==Lähteet== Luokka:Kottaraiset
Hrodnan lääketieteellinen valtionyliopisto

Hrodnan lääketieteellinen valtionyliopisto (, ) on vuonna 1958 perustettu, lääkärien ja sairaanhoitajien koulutukseen keskittynyt yliopisto Valko-Venäjän länsiosassa Hrodnan alueen Hrodnassa. Hrodnan lääketieteellinen valtionyliopisto on yksi Valko-Venäjän kaikkiaan neljästä lääketieteellisestä yliopistosta. Hrodnassa keskitytään kouluttamaan terveydenhoidon ammattilaisia yleislääketieteen, lääketieteellisen psykologian, lääketieteellisen diagnostiikan, hoitotieteen ja pediatrian alalla. Valkovenäläisten lääke- ja hoitotieteen opiskelijoiden ohella yliopistossa opiskelee myös muutamia satoja ulkomaalaisia opiskelijoita. ==Lähteet== ==Aiheesta muualla== * Ranking web of Universities: Grodna State Medical University (webometrics.info) * Turun yliopiston yhteistyösopimukset, vaihto-ohjelma kattaa Hrodnan lääketieteellisen valtionyliopiston (utu.fi) Luokka:Hrodna Luokka:Valko- Venäjän yliopistot ja korkeakoulut Luokka:Lääketieteelliset yliopistot ja korkeakoulut
Purppurapääkottarainen

Purppurapääkottarainen (Hylopsar purpureiceps) on kottaraisten heimoon kuuluva afrikkalainen varpuslintu. ==Levinneisyys== Purppurapääkottaraista tavataan laajalla alueella Afrikan keskiosissa. Lajin on raportoitu olevan paikallisesti yleinen, ja se on luokiteltu elinvoimaiseksi. ==Lähteet== Luokka:Kottaraiset
Kuparipyrstökottarainen

Kuparipyrstökottarainen (Hylopsar cupreocauda) on kottaraisten heimoon kuuluva afrikkalainen varpuslintu. ==Levinneisyys== Kuparipyrstökottaraista tavataan Sierra Leonessa, Liberiassa, Guineassa, Norsunluurannikolla ja Ghanassa. Lajin on kuvattu olevan yleinen. Sitä kuitenkin uhkaa metsien häviäminen, joten se on luokiteltu silmälläpidettäväksi. ==Lähteet== Luokka:Kottaraiset
Jääkiekon nuorten maailmanmestaruuskilpailut 1993

Jääkiekon nuorten maailmanmestaruuskilpailut 1993 pelattiin Ruotsissa ja Kanada voitti turnauksen. Turnauksessa kaikki pelasivat kaikkia vastaan yhden ottelun. Tšekkoslovakia jakautui vuoden vaihtuessa, joukkue pelasi loput pelit yhtenäisenä, mutta IIHF:n lipun alla ja sen hymnin kera. Neuvostoliiton/Itsenäisten valtioiden yhteisön paikan A-sarjassa peri Venäjä. == Turnaus == Sija Joukkue O V H T TM PM P 1 7 6 1 0 37 17 12 2 7 6 1 0 53 15 12 3 Tšekki / Slovakia 7 4 2 1 38 27 9 4 7 4 3 0 32 23 8 5 7 3 3 1 31 20 7 6 7 2 3 2 26 20 6 7 7 1 6 0 16 37 2 8 7 0 7 0 9 83 0 === Ottelut === == Pistepörssi == Sija Pelaaja M S P 1 Peter Forsberg 7 24 31 2 Markus Näslund 13 11 24 3 David Vyborny 6 9 15 4 Niklas Sundström 10 4 14 5 Jere Lehtinen 6 8 14 6 Pat Peake 4 9 13 7 Peter Ferraro 7 4 11 8 Ville Peltonen 5 6 11 9 Chris Ferraro 4 7 11 10 Jan Vopat 6 4 10 http://www.quanthockey.com/wjc-u20/en/seasons/1993-wjc-u20-players-stats.html ==Palkinnot== ===IIHF:n valitsemat turnauksen parhaat pelaajat=== *Paras maalivahti: Manny Legace *Paras puolustaja: Janne Grönvall *Paras hyökkääjä Peter Forsberg ===Turnauksen tähdistökentällinen=== *Maalivahti: Manny Legace *Puolustajat: Brent Tully, Kenny Jönsson *Hyökkääjät: Paul Kariya, Markus Näslund, Peter Forsberg == Lopputulokset == MM-Taso Sija Joukkue Tšekki / Slovakia 4\. 5\. 6\. 7\. 8\. B-sarja Sija Joukkue 9\. 10\. 11\. 12\. 13\. 14\. 15\. 16\. C-sarja Sija Joukkue 17\. 18\. 19\. 20\. 21\. 22\. 23\. 24\. Karsiutuneet Sija Joukkue 25\. C-sarjan karsinnat pelattiin marraskuussa 1992 kahdessa lohkossa toinen Riiassa ja toinen Minskissä, lohkojen voittajat Latvia ja Ukraina pelasivat ratkaisevan ottelun Riiassa ja Ukraina lunasti paikan C-sarjaan. == Katso myös == * Jääkiekon maailmanmestaruuskilpailut 1993 == Lähteet == * TSN:n artikkeli turnauksesta * Passionhockey.com: IIHF U20 1993 * Hockeyarchives: IIHF U20 1993 1993 Luokka:Vuoden 1993 jääkiekko Luokka:Ruotsin urheilutapahtumat Luokka:Ruotsin jääkiekko Luokka:Gävlen kunta Luokka:Uppsalan kunta Luokka:Falunin kunta Luokka:Bollnäsin kunta Luokka:Hoforsin kunta Luokka:Hudiksvallin kunta Luokka:Älvkarlebyn kunta
Ålands Fotbollförbund

Ålands Fotbollförbund (lyh. ÅFF) on Ahvenanmaan maakunnassa toimiva järjestö, joka hallinnoi paikallista jalkapallotoimintaa. Se on perustettu vuonna 1943. Ålands Fotbollförbundiin kuuluu kymmenen jäsenseuraa, jotka osallistuvat sekä Suomen että Ruotsin jalkapallosarjoihin. Lisäksi liiton junioreista kootut joukkueet osallistuvat kilpailutoimintaan Suomen Palloliiton piirijoukkueiden kanssa. Lisenssin omaavia pelaajia liittossa on noin tuhat. Ålands Fotbollförbund vastaa myös Ahvenanmaan miesten ja naisten jalkapallojoukkueiden toiminnasta. == Jäsenseurat == Joukkue Kunta Perustettu Kotikenttä Sarja Huomautuksia Eckerö IK (EIK) Eckerö 1953 Solvallen (0) - Hammarlands IK (HIK) Hammarland 1941 Hammarvallen (120) 7. divisioona IF Finströms Kamraterna (IFFK) Finström 1922 Markusböle (430) Osa FC Ålandia ja Åland Unitedia IF Fram (IFF) Saltvik 1922 Rangsby (200) Osa FC Ålandia ja Åland Unitedia IF Östernäskamraterna (IFÖ) Maarianhamina IFK Mariehamn (MIFK) Maarianhamina 1919 Wiklöf Holding Arena (1 637) Veikkausliiga Osa Åland Unitedia Jomala IK (JIK) Jomala Vikingavallen (150) Kolmonen - Lemlands IF (LIF) Lemland 1940 Bengtsböle Idrottspark (250) 6. divisioona Naisten joukkue Åland United Sunds IF (SIF) Sund 1923 Sportkila (200) Osa FC Ålandia ja Åland Unitedia Åland United (ÅU) Lemland 2004 Bengtsböle Idrottspark (250) Kansallinen Liiga LIF:n, IFFK:n, IFF:n, MIFK:n ja SIF:n naisten edustusjoukkue FC Åland (FCÅ, SIFFK) Sund 2012 Sportkila (200) Kakkonen SIF:n, IFFK:n, HIK:n ja IFF:n yhteisjoukkue == Puheenjohtajia == *Anders Mattsson 1989–2009 *Styrbjörn Oskarsson 2009–2012 *Tony Asumaa 2012–2014 *Krille Mattsson 2014– == Lähteet == *Ålands Fotbollförbundin kotisivut Luokka:Ahvenanmaalaiset yhdistykset Ahvenanmaa
John Francis Whealon

John Francis Whealon (15. tammikuuta 1921 Barberton, Ohio – 2. elokuuta 1991) oli yhdysvaltalainen roomalaiskatolinen arkkipiispa. Hänet vihittiin papiksi Clevelandin hiippakuntaan 26. toukokuuta 1945 ja nimitettiin sen vihkipiispaksi sekä Andrapan titulaaripiispaksi 5. kesäkuuta 1961. Piispaksi vihkiminen seurasi 6. heinäkuuta. Pääkonsekraattorina toimi Egidio Vagnozzi, jota avustivat Paul John Hallinan ja Floyd Lawrence Begin.Catholic- Hierarchy.org: Archbishop John Francis Whealon Whealon sai 9. joulukuuta 1966 nimityksen Erien piispaksi ja 28. joulukuuta 1968 Hartfordin arkkipiispaksi. Hän osallistui Vatikaanin toiseen kirkolliskokoukseen ja kuoli 70-vuotiaana virassa. == Lähteet == == Aiheesta muualla == * The New York Times: Obituaries: John Francis Whealon Dies at 70; Archbishop of Hartford 22 Years Luokka:Yhdysvaltalaiset katoliset arkkipiispat Luokka:Vuonna 1921 syntyneet Luokka:Vuonna 1991 kuolleet
Maurice Francis McAuliffe

Maurice Francis McAuliffe (17. kesäkuuta 1875 Hartford, Connecticut – 15. joulukuuta 1944) oli yhdysvaltalainen roomalaiskatolinen piispa. Hänet vihittiin papiksi Hartfordin hiippakuntaan 29. heinäkuuta 1900 ja nimitettiin sen vihkipiispaksi sekä Dercoksen titulaaripiispaksi 17. joulukuuta 1925. Piispaksi vihkiminen seurasi 28. huhtikuuta 1926. Pääkonsekraattorina toimi John Joseph Nilan, jota avustivat John Gregory Murray ja William Augustine Hickey.Catholic-Hierarchy.org: Bishop Maurice Francis McAuliffe McAuliffe sai 23. huhtikuuta 1934 nimityksen Hartfordin piispaksi, jona hän toimi, kunnes kuoli 69-vuotiaana virassa. == Lähteet == Luokka:Yhdysvaltalaiset katoliset piispat Luokka:Vuonna 1875 syntyneet Luokka:Vuonna 1944 kuolleet
Homelin lääketieteellinen valtionyliopisto

Homelin lääketieteellinen valtionyliopisto (, ) on vuonna melko nuori lääketieteellinen yliopisto Valko-Venäjän kaakkoisosassa, Valko-Venäjän 2. suurimmassa kaupungissa Homelissa. ==Historiaa== Uusi lääketieteellinen yliopisto perustettiin vuonna 1990 (aluksi Homelin lääketieteellinen instituutti), koska maan kaakkoisosassa oli läheisen, edellisvuoden Tšernobylin ydinvoimalaonnettomuuden seurauksena kasvanut tarve lääketieteelliseen tutkimustiedon keräämiseksi ja alan ammattilaisien kouluttamiseksi. Vuonna 2000 avattiin kansainvälisten opiskelijoiden osasto. Oppilaitoksen rehtorina toimi vuosina 1990-2001 patologi, professori Juryi Bandažeuski. Kesällä 2001 Tšernobylin radioaktiivisen laskeuman terveysvaikutuksista vaaroista laajalti puhunut ja virallisia toimenpiteitä kritisoinut Bandažeuski ja vararehtori tuomittiin kahdeksaksi vuodeksi vankeuteen syytettynä lahjusten vastaanottamisesta opiskelijan vanhemmilta. Syytettä pidettiin laajalti tekaistuna ja annetun tuomion johdosta vangittua professoria esimerkkinä poliittisesta vangista. Vuonna 2003 aiempi instituutti sai nykyisen nimensä ja asemansa lääketieteellisenä valtionyliopistona. ==Nykyään== Nykyään Homelin lääketieteellinen valtionyliopisto on yksi Valko- Venäjän kaikkiaan neljästä lääketieteellisestä yliopistosta. Runsaan 3 000 valkovenäläisten opiskelijoiden ohella yliopistossa opiskelee lähes 400 ulkomaalaista opiskelijaa. Opettajakuntaan kuuluu yli 300 henkeä. ==Lähteet== ==Aiheesta muualla== *Gomel State Medical University (minzdrav.gov.by) *Japanese University Matsumoto and Gomel State Medical University Sign Cooperation Agreement (mfa.gov.by) * Luokka:Homel Luokka:Valko-Venäjän yliopistot ja korkeakoulut Luokka:Lääketieteelliset yliopistot ja korkeakoulut
Harmaakottarainen

Harmaakottarainen (Lamprotornis fischeri) on kottaraisten heimoon kuuluva afrikkalainen varpuslintu. ==Levinneisyys== Harmaakottaraista tavataan Etiopiassa, Keniassa, Somaliassa ja Tansaniassa. Sen on kuvattu olevan harvinainen. Lajin levinneisyysalue on kuitenkin hyvin suuri ja sen kannankehitys on stabiili, joten se on luokiteltu elinvoimaiseksi. ==Lähteet== Luokka:Kottaraiset
Mustavatsakottarainen

Mustavatsakottarainen (Notopholia corusca) on kottaraisten heimoon kuuluva afrikkalainen varpuslintu. ==Levinneisyys== Mustavatsakottaraista tavataan laajalla alueella Afrikan itärannikolla Etelä-Afrikasta Somalian eteläosiin. Lajia on kuvattu paikallisesti yleisestä runsaaksi, ja se on luokiteltu elinvoimaiseksi. ==Lähteet== Luokka:Kottaraiset
Tarja Vesaluoma

Tarja Kaarina Vesaluoma (s. 26. tammikuuta 1976 Sievi) on suomalainen keskimatkojen juoksija. Hän edusti Turun Weikkoja ja hänen valmentajanaan toimi Sami Valtonen. Kalevan kisoista Vesaluoma voitti pronssia 1 500 metrin juoksusta ja hopeaa 5 000 metrin juoksusta. Lisäksi hän voitti sisäratojen SM- kisoista kaksi pronssia 1 500 metrin juoksusta sekä kultaa ja kaksi pronssia 3 000 metrin juoksusta. == Lähteet == * Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Vuonna 1976 syntyneet Luokka:Elävät henkilöt
Paratiisikottarainen

Paratiisikottarainen (Lamprotornis regius) on kottaraisten heimoon kuuluva afrikkalainen varpuslintu. ==Levinneisyys== Paratiisikottaraista tavataan laajalla alueella Etiopiassa, Keniassa, Somaliassa ja Tansaniassa. Lajin on kuvattu olevan paikallisesti yleinen, ja se on luokiteltu elinvoimaiseksi. ==Lähteet== Luokka:Kottaraiset
Pirpa Menonen

Pirpa Marjatta Takki (o.s. Menonen, s. 26. joulukuuta 1980 Helsinki) on suomalainen pikajuoksija. Hän edusti Lappeenrannan Urheilu-Miehiä ja hänen valmentajanaan toimi Juha Sainio. Kalevan kisoista Takki on voittanut kaksi hopeaa 200 metrin juoksusta sekä kaksi hopeaa 400 metrin juoksusta. Lisäksi hän on saavuttanut ulkoratojen SM-kilpailuista kultaa ja hopeaa 4 × 100 metrin viestijuoksusta sekä kaksi kultaa ja pronssia 4 × 400 metrin viestijuoksusta. Sisäratojen SM-kilpailuista Takki voitti urallaan kaksi kultaa ja hopean 400 metrin juoksusta. Virallisissa kilpailuissa hän ei ole esiintynyt vuoden 2006 jälkeen. == Lähteet == * Luokka:Suomalaiset pikajuoksijat Luokka:Vuonna 1980 syntyneet Luokka:Elävät henkilöt
Guineanloistokottarainen

Guineanloistokottarainen (Lamprotornis iris) on kottaraisten heimoon kuuluva afrikkalainen varpuslintu. Guineanloistokottaraista tavataan Guineassa, Sierra Leonessa ja Norsunluurannikolla. Lajin ekologiaa ja kannan kokoa ei tunneta ja se on luokiteltu puutteellisesti tunnetuksi lajiksi. Guineanloistokottaraisia on pyydystetty lemmikkilinnuiksi, mutta pyynnin vaikutuksia uhanalaisuuteen ei tiedetä tarkkaan. ==Lähteet== Luokka:Kottaraiset
Ehdokashaku

Ehdokashaku () on pätevien ehdokkaiden etsimistä avoimeen työpaikkaan ilman että paikasta ilmoitetaan julkisesti esimerkiksi työnhakupalvelussa tai sosiaalisessa mediassa. Ehdokashaun avulla tavoitetaan aktiivisten työnhakijoiden lisäksi myös niin sanottuja passiivisia työnhakijoita samaan tapaan kuin perinteisessä suorahaussa (executive search, headhunting). Ehdokashaku eroaa suorahausta siinä, että ehdokashakuun ei liity kasvokkain tapahtuvaa ehdokkaiden haastattelua, vaan rekrytoiva organisaatio itse valitsee ja haastattelee sopivimmiksi katsomansa ehdokkaat. Ehdokashaku on yleensä perinteistä suorahakua lyhyempi ja kevyempi prosessi, jossa toteutetaan ainoastaan hakusuunnitelman (engl. research plan) laatiminen, sen perusteella tehtävä ehdokaskartoitus (), jonka tuloksena saadaan ns. pitkälista (), sekä mahdollisesti ehdokkaiden ensimmäinen kontaktointikierros.http://www.ssy.fi/konsultoinnin-olemuksesta/termilogy/ == Katso myös == *Rekrytointi == Lähteet == Luokka:Rekrytointi
George van Rossem

George van Rossem (30. toukokuuta 1882 Haag - 14\. tammikuuta 1955 Wassenaar) oli alankomaalainen miekkailija ja olympiamitalisti. Hän toimi aktiiviuransa jälkeen urheiluvaikuttajana. Van Rossem osallistui Ateenan välikisoissa 1906 neljään lajiin ja voitti kaksi mitalia. Hän putosi ratkaisukierroksilta floretin ja säilän henkilökohtaisissa kilpailuissa, mutta voitti pronssia säilän joukkuekisasta ja hopeaa saman aseen kolmen osuman kilpailusta. Van Rossemin hopeamitali on edelleen Alankomaiden historian paras olympiasuoritus miekkailussa. Hän kilpaili floretilla ja säilällä sekä henkilökohtaisessa että joukkuekilpailussa Lontoon olympialaisissa 1908. Van Rossem putosi alkukierroksilla molemmissa henkilökohtaisissa kilpailuissa, ja Alankomaat jäi joukkuekilpailuissa viimeiselle sijalle molemmilla aseilla. Van Rossem oli Tukholman olympiakisoissa 1912 mukana kalvan henkilökohtaisessa kilpailussa, mutta putosi ensimmäisellä kierroksella. Hän kuitenkin voitti samassa lajissa pronssia joukkuekilpailusta, ja Alankomaat sai pronssia myös säilän joukkuekilpailussa. Van Rossem sai seuraavana vuonna kultaa maansa mestaruuskilpailuissa ja osallistui vielä vuoden 1920 olympialaisissa kalvan joukkuekilpailuun, jossa Alankomaat sijoittui seitsemänneksi. Lopetettuaan urheilu-uransa van Rossem jatkoi urheilun parissa erilaisissa työtehtävissä. Hän toimi vuosina 1925-1928 kansainvälisen miekkailuliitto FIEn presidenttinä ja johti kesäolympialaisten 1928 valmistelukomiteaa. Van Rossem työskenteli Alankomaiden olympiakomitean sihteeri-rahastonhoitajana vuosina 1930-1946. == Lähteet == Luokka:Alankomaalaiset miekkailijat Luokka:Alankomaalaiset olympiamitalistit Luokka:Vuonna 1882 syntyneet Luokka:Vuonna 1955 kuolleet
Purppurakottarainen

Purppurakottarainen (Cinnyricinclus leucogaster) eli aiemmalta nimeltään orvokkikottarainen' on kottaraisten heimoon kuuluva afrikkalainen varpuslintu. ==Levinneisyys== Purppurakottaraista tavataan hyvin laajalla alueella Saharan eteläpuolisessa Afrikassa. Lajin on raportoitu olevan yleinen tai runsaslukuinen koko levinneisyysalueellaan, ja se on luokiteltu elinvoimaiseksi. ==Lähteet== Luokka:Kottaraiset
Kapinkottarainen

Kapinkottarainen (Lamprotornis bicolor) on kottaraisten heimoon kuuluva afrikkalainen varpuslintu. ==Levinneisyys== Kapinkottaraista tavataan laajalla alueella Lesothossa, Namibiassa, Etelä-Afrikassa ja Swazimaassa. Lajin on raportoitu olevan yleinen tai runsaslukuinen, ja se on luokiteltu elinvoimaiseksi. ==Lähteet== Luokka:Loistokottaraiset
Valkolakkikottarainen

Valkolakkikottarainen (Lamprotornis albicapillus) on kottaraisten heimoon kuuluva afrikkalainen varpuslintu. ==Levinneisyys== Valkolakkikottaraista tavataan laajalla alueella Djiboutissa, Keniassa, Etiopiassa ja Somaliassa. Lajin on kuvattu olevan yleinen, vaikkakin hyvin paikallinen. Se on luokiteltu elinvoimaiseksi. ==Lähteet== Luokka:Kottaraiset
John de Sohn

John de Sohn (Björn Johnson) on ruotsalainen DJ ja musiikintuottaja. Hänen ensimmäinen single, Long Time, myi Ruotsissa platinaa. Kappale löytyy myös Tiëston Club Life Volume Two - Miami -miksauskokoelma-albumilta. == Diskografia == === Singlet === * Long Time feat. Andreas Moe * Dance Our Tears Away feat. Kristin Amparo * Under the Sun (Where We Belong) feat. Andreas Moe *Made For You == Aiheesta muualla == * John de Sohnin viralliset sivut * Long Time -musiikkivideo * Dance Our Tears Away -musiikkivideo * Under the Sun (Where We Belong) -musiikkivideo Luokka:Ruotsalaiset elektronisen musiikin artistit Luokka:Ruotsalaiset DJ:t Luokka:Ruotsalaiset musiikkituottajat Luokka:Syntymävuosi puuttuu Luokka:Elävät henkilöt
John Joseph Nilan

John Joseph Nilan (1. elokuuta 1855 Newburyport – 13. huhtikuuta 1934) oli yhdysvaltalainen roomalaiskatolinen piispa. Hänet vihittiin papiksi Bostonin arkkihiippakuntaan 21. joulukuuta 1878 ja nimitettiin Hartfordin hiippakunnan johtoon 14. helmikuuta 1910. Piispaksi vihkiminen seurasi 28. huhtikuuta. Pääkonsekraattorina toimi William Henry O'Connell, jota avustivat Louis Sebastian Walsh ja Daniel Francis Feehan.Catholic-Hierarchy.org: Bishop John Joseph Nilan Nilan kuoli 78-vuotiaana virassa. == Lähteet == Luokka:Yhdysvaltalaiset katoliset piispat Luokka:Vuonna 1855 syntyneet Luokka:Vuonna 1934 kuolleet
William Augustine Hickey

William Augustine Hickey (13. toukokuuta 1869 Worcester, Massachusetts – 4. lokakuuta 1933) oli yhdysvaltalainen roomalaiskatolinen piispa. Hänet vihittiin papiksi Springfieldin hiippakuntaan 22. joulukuuta 1893 ja nimitettiin Providencen koadjuuttoripiispaksi sekä Claudiopolis in Isaurian titulaaripiispaksi 10. maaliskuuta 1919. Piispaksi vihkiminen seurasi 10. huhtikuuta. Pääkonsekraattorina toimi Thomas Daniel Beaven, jota avustivat Louis Sebastian Walsh ja Daniel Francis Feehan.Catholic-Hierarchy.org: Bishop William Augustine Hickey Hickeysta tuli 25. toukokuuta 1921 Providencen piispa, jona hän toimi, kunnes kuoli 64-vuotiaana virassa. == Lähteet == Luokka:Yhdysvaltalaiset katoliset piispat Luokka:Vuonna 1869 syntyneet Luokka:Vuonna 1933 kuolleet
John Field-Richards

John Charles Field-Richards, OBE (10. toukokuuta 1878 Penzance - 18\. huhtikuuta 1959 Christchurch) oli brittiläinen moottoriveneilijä ja olympiavoittaja. Field-Richards oli kornilaisen papin poika, ja hän opiskeli yksityisopetuksessa ja Oxfordin yliopistossa. Hän osallistui Lontoon olympialaisissa 1908 moottoriveneilyn B- ja C-luokkiin, joista molemmista hänen venekuntansa voitti kultaa ainoana maaliin päässeenä joukkueena. Field- Richards osti joukkuetoverinsa Bernard Redwoodin kanssa heidän kilpailuissa käyttämänsä veneen, jolla he kilpailivat myöhemmin menestyksekkäästi. Field- Richards palveli majurina Hampshiren ja Yorkshiren rykmenteissä ja sai brittiläisen imperiumin upseerin arvonimen työstään kulisseissa ensimmäisen maailmansodan aikana. Hän lopetti uransa armeijassa vuonna 1920 ja muutti Jerseylle, josta myöhemmin siirtyi Hampshireen. == Lähteet == * Field- Richardsin profiili sports-reference.com -sivustolla === Viitteet === Luokka:Brittiläiset moottoriveneilijät Luokka:Brittiläiset olympiavoittajat Luokka:Brittiläisen imperiumin ritarikunta Luokka:Vuonna 1878 syntyneet Luokka:Vuonna 1959 kuolleet
Thomas Daniel Beaven

Thomas Daniel Beaven (1. maaliskuuta 1851 Springfield, Massachusetts – 25. lokakuuta 1920) oli yhdysvaltalainen roomalaiskatolinen piispa. Hänet vihittiin papiksi Springfieldin hiippakuntaan 18. joulukuuta 1875 ja nimitettiin sen johtoon 9. elokuuta 1892. Piispaksi vihkiminen seurasi 18. lokakuuta. Pääkonsekraattorina toimi John Joseph Williams, jota avustivat Denis Mary Bradley ja John Stephen Michaud. Beaven kuoli 69-vuotiaana virassa.Catholic-Hierarchy.org: Bishop Thomas Daniel Beaven == Lähteet == Luokka:Yhdysvaltalaiset katoliset piispat Luokka:Vuonna 1851 syntyneet Luokka:Vuonna 1920 kuolleet
Heikki Palmu

Heikki Palmu (s. 30. syyskuuta 1946 Kalanti) on suomalainen pappi, työnohjaaja ja kirjailija. Palmu pääsi ylioppilaaksi 1967 Uudenkaupungin yhteislyseosta ja valmistui teologian kandidaatiksi Helsingin yliopistosta 1974. Hänet vihittiin papiksi Oulussa 1974. Palmu toimi korkeakoulupastorina Oulussa 1974–1979. Sen jälkeen hän toimi kirkkoherrana Suomenniemellä 1979–1986 ja sairaalapappina Uudenkaupungin seurakunnassa 1986-1993. Palmu toimi 1993–2000 Saksassa asuvien suomalaisten pappina Münchenissä, Stuttgartissa ja Nürnbergissä. Viimeksi hän on toiminut työnohjaajana ja työyhteisökouluttajana Turun ja Kaarinan seurakuntayhtymässä 2000–2011. Vuoden 2012 alusta Palmu on ollut vapaa kirjailija. Palmu on toiminut myös Ydin-lehden toimitussihteerinä ja Etsijä- lehden päätoimittajana. Lisäksi hän kirjoittanut kolumneja Turun Ylioppilaslehteen, Oulun Ylioppilaslehteen, Kotimaa-lehteen ja Uudenkaupungin Sanomiin. == Teoksia == * Harmaa päiväkirja : Kuvia Suomen puolustuslaitoksesta. Aikakauslehti Ydin, Helsinki 1969 * Harmaat muistikuvat : kuunnelma. Yleisradio 1970 * Häiriö : Koulukirja. Otava 1970 * Kertomus omakohtaisesta ratkaisusta : kuunnelma. Yleisradio 1972 * Profeetat puhuvat yhä : julistaako kirkko sorretuille vapautusta?. Otava 1974 * Agitaattorin virka : kronikka. Otava 1975 * Korkkipyssy : kuunnelma. Yleisradio 1975 * Jos huonetta ei rakenna : kuunnelma. Yleisradio 1977 * Näen monet kasvot : romaani. Otava 1980 * Onni tulee eläen. Kirjapaja, Helsinki 1982 * Elävän leivän pöytä. Kirjapaja, Helsinki 1985 * Viimeiset kuvat : kuunnelma. Yleisradio 1987 * Toisen puolueen mies : romaani. Pohjoinen, Oulu 1990 * Onni tulee eläen. WSOY 1992 * Paavali, risti ja riita. WSOY 1992. ISBN 9789510174227 * Rukous on silta : ulkosuomalaisen rukouskirja ; toim. Heikki Palmu. SR-Kustannus, Espoo 2002 * Silmän kamera : romaani. Kirja-Aurora, Turku 2002 * Panssariniitty : ulkosuomalaisen päiväkirja. Suomen lähetysseura, Helsinki 2008 * * Oulusa koulusa: 60-lukulaisen muistelmat. Kirjapaja 2016. ISBN 978-952-288-350-6 * Jeesus vai Paavali? Pohdintoja uskonasioista. Väyläkirjat 2022. ISBN 978-952-396-058-9 == Palkinnot == * Eino Leinon palkinto 1970 (esikoisteoksesta Harmaa päiväkirja) == Lähteet == * Kirjasampo.fi : Heikki Palmu * Palmujen aika Saksassa, Turun Sanomat 11.12.2008 == Aiheesta muualla == * Kirjailija Heikki Palmu : Ikäsyrjintä tulossa osaksi valtion kirjallisuuspolitiikkaa, Suomen Kirjailijaliitto 4.6.2013 * Aleksi Ahtola : ”Vasemmistopappi joutui hiilivalkealle”, www.ku.fi 25.3.2016 Luokka:Suomen evankelis-luterilaisen kirkon papit Luokka:Suomalaiset kirjailijat Luokka:Vuonna 1946 syntyneet Luokka:Eino Leinon palkinnon saajat Luokka:Elävät henkilöt
James Rossiter

James Rossiter (s. 25. elokuuta 1983 Oxford, Englantihttp://www.lotus- lmp2.com/en/james-rossiter-gbr.html Viitattu 23.10.2013.) on brittiläinen moottoriurheilija. == Ura == Rossiter aloitti kartinguransa 14-vuotiaana. Vuonna 2002 hän kilpaili Britannian Formula Renault -sarjassa sijoittuen ensimmäisellä kaudellaan sarjan 13:ksi. Vuonna 2003 Rossiter jatkoi sarjassa saavuttaen yhden voiton ja yhden paalupaikan sijoittuen sarjan kolmanneksi. Vuonna 2004 Rossiter siirtyi Britannian Formula 3 -sarjaan jossa hän saavutti kolme voittoa ja neljä paalupaikkaa sijoittuen loppupisteissä kolmanneksi. Vuonna 2005 Rossiter ajoi Formula 3 Euroseries -sarjassa sijoittuen sarjan seitsemänneksi voittaen kauden aikana yhden kilpailun. Samana vuonna hän toimi BAR:n Formula 1 -tallin testikuljettajana. Seuraavaksi vuodeksi Rossiter siirtyi World Series by Renault -sarjaan sijoittuen sarjan 14:ksi. Vuonna 2007 Rossiter toimi Super Aguri -tallin testikuljettajana. Vuonna 2008 hän oli Honda -tallin testikuljettajana. Samana vuonna hän ajoi kolme kilpailua American Le Mans Series -sarjassa. F1-kauden 2010 alla Rossiter oli vahvasti ehdolla uuden US F1-tallin toiseksi kuljettajaksi, mutta tallin konkurssin myötä sopimusta ei koskaan syntynyt. Vuonna 2011 Rossiter kilpaili Le Mansin 24 tunnin ajossa. Vuonna 2012 hänet vahvistettiin F1-talli Force Indian testi- ja simulaattorikuljettajaksi. Samana vuonna hän kilpaili yksittäisiä kilpailuja FIA World Endurance Championship -sarjassa. Vuonna 2013 Rossiter ajoi uutta Force Indian VJM06-autoa Jerezin talvitesteissä. Samana vuonna hän on myös kilpaillut FIA World Endurance Championship-sarjassa, ja Le Mansin 24 tunnin kilpailussa. Nykyisin Rossiter kilpailee Japanin Super GT -sarjassa. == Lähteet == Luokka:Vuonna 1983 syntyneet Luokka:Elävät henkilöt Luokka:Brittiläiset autourheilijat Luokka:Formula Renault 3.5 -kuljettajat Luokka:American Le Mans Series -kuljettajat
Luoteinen lääketieteellinen valtionyliopisto

Luoteinen lääketieteellinen valtionyliopisto () on Pietarissa toimiva julkinen lääketieteellinen korkeakoulu. Yliopisto muodostettiin vuonna 2011 yhdistämällä kaksi aiempaa lääketieteellistä korkeakoulua. Näistä suurempi oli Pietarin I.I. Metšnikovin lääketieteellinen valtionakatemia (), jolla oli myös muita nimiä perustamisensa (1907) ja vuoden 1994 välillä. Ilja Metšnikov, jonka mukaan nykyinenkin yliopisto on nimetty, oli lääketieteen Nobel- palkinnon vuonna 1908 saanut venäläinen mikrobiologi. Toinen yhdistetyistä korkeakouluista oli vuosina 1885-2011 toiminut Pietarin lääketieteellinen jatko-opintoakatemia (). Yliopistossa on noin 4 200 opiskelijaa, joista 3 000 opiskelee valtion stidendin turvin ja 1 200 maksullisena opiskelijana. Ulkomaisia opiskelijoita on yli 500. Vuosittain noin 32 000 lääkäriä saa täydennyskoulutusta yliopistossa. ==Lähteet== ==Aiheesta muualla== * Ranking web of Universities: North-Western State Medical University (Saint Petersburg State Medical Academy) (webometrics.info) * Lutššije meditsinskije vuzy Rossii (2/2013) (akademica.ru) * Pietarin lääketieteellinen akatemia (yhteenvetoa) (akademica.ru) * Ria Novosti: Katšestvo prijema v gozudarstvennyje vuzy RF po profilju - 2012. (Valitsemalla kohdan Meditsinskije Vuzy, saa lääketieteellisten korkeakoulujen rankkauksen yleisen sisäänpääsykokeen pisteiden (JeGE:n, Jednyi gosudarstvennyi ekzamen, ЕГЭ) mukaan ja erilaisten opiskelijoiden osuuden. Tässä osiossa ei yleisyliopistojen lääketieteellisiä tiedekuntia) (ria.ru) * Eräs Venäjän lääketieteellisten korkeakoulujen rankkaus 2011-2012. Tällä listalla Pietarin lääketieteellinen akatemia oli sijalla 5. (amtn.info) Luokka:Pietarin yliopistot ja korkeakoulut Luokka:Lääketieteelliset yliopistot ja korkeakoulut
Denis Mary Bradley

Denis Mary Bradley (25. helmikuuta 1846 Castleisland – 13. joulukuuta 1903) oli irlantilaissyntyinen yhdysvaltalainen roomalaiskatolinen piispa. Hänet vihittiin papiksi Portlandin hiippakuntaan 3. kesäkuuta 1871 ja nimitettiin Manchesterin hiippakunnan johtoon 18. huhtikuuta 1884. Piispaksi vihkiminen seurasi 11. kesäkuuta. Pääkonsekraattorina toimi John Joseph Williams, jota avustivat Louis Joseph Mary Theodore De Goesbriand ja John Moore. Bradley kuoli 57-vuotiaana virassa.Catholic-Hierarchy.org: Bishop Denis Mary Bradley == Lähteet == Luokka:Irlantilaiset papit Luokka:Yhdysvaltalaiset katoliset piispat Luokka:Vuonna 1846 syntyneet Luokka:Vuonna 1903 kuolleet